kardosdrur/scandi-wiki huggingface dataset:
EM i atletik 1934

De første europamesterskaber i atletik blev afholdt på Stadio Comunale i Torino, Italien fra den 7. til den 9. september 1934, og indeholdt alene konkurrencer for herrer. Kvindemesterskaber afholdtes separat i 1938, og herre- og kvindekonkurrencer blev afholdt samlet fra 1946. 

Diskussionen om afholdelsen af europamesterskaber i atletik blev påbegyndt før 1930, da et ungarsk medlem af IAAF, dr. Stankovics, indgav sit forslag til organisationen. Ved IAAF's kongres i Berlin i 1933 blev forslaget vedtaget, og Italien blev udpeget som værtsnation.

Resultater

Konkurrencer

Medaljetabel

Kilder

Eksterne links 
 EAA Official Website 
 Athletix

Sport i 1934
Sport i Italien
1934
Viklers

Viklers (flertal, afl. af vikkel) er smalle lærredsstrimler, der vikles om den nederste del af buksebenet for at beskytte mod mudder. Viklers var udbredt blandt soldater i 1. verdenskrigs mudderhelvede. Viklers er fattigmands-gamacher.

Heste kan også udstyres med viklers.

Udtrykket "I bar røv og viklers" betyder ydmyget og latterliggjort – klædt af til skindet

Kilder og eksterne links 

 Lademann bind 30 (VEST-Å), 1988, Lademanns Forlagsaktieselskab, 
 Putting on Puttees Instruktion i at bære viklers

Se også 
 Galocher

1. verdenskrig
Fodtøj
Tiris Zemmour

Tiris Zemmour () er en region i den nordøstlige del af Mauretanien, som grænser til Algeriet i nordøst, Mali mod øst, regionen Adrar mod syd og Vestsahara mod vest og nordvest. Tiris Zemmour,er inddelt i 3 departementer:

 Birmougrein
 F´Dérik
 Zouérat

Mauretaniens regioner
Trarza

Trarza () er en region i den vestlige del af Mauretanien, med 268.220 indbyggere (2000). Den grænser mod syd til Senegal, mod nord til Inchiri og Adrar to the north og Brakna mod øst; Mod vest ligger Atlanterhavet. I regionen ligger regeringsdistriktet Nouakchott. Trarza består af 6 departementer ("moughataa"). En af de større byer er Keurmacen, med 6.408 indbyggere.

Mauretaniens regioner
Martin Ulander

Martin Ulander (født 23. februar 1976) er en svensk tidligere fodboldspiller.

Ulander voksede op i Jönköping, hvor han startede med at spille fodbold i IF Hallby. Han kom i 1991 på ungdomsholdet i Jönköping Södra. Her fik IFK Göteborg øje til den alsidige defensive spiller. Først spillede han på ungdomsholdet, men i 1994 rykkede han op på førsteholdet. I perioden 1994-1996 var han med til at vinde tre Allsvenskan-titler med IFK Göteborg. I 1996 skiftede han til ligarivalerne Örgryte, hvor han var indtil 2003. Her skiftede han til AGF, hvor han spillede sammen med landsmændene Jeffrey Aubynn og Nicklas Carlsson. Han fik ikke større succes på det aarhusianske hold, og i 2005 vendte han tilbage til Allsvenskan, hvor han igen spillede for IFK Göteborg. Ulander valgte i 2006 at indstille sin karriere pga. af en række skader. 

Ulander debuterede i 2001 på det svenske landshold, hvor han derefter måtte vente i to år, inden han i 2003 igen blev udtaget. Han spillede i alt fire kampe uden at score.

Eksterne henvisninger 
Spillerprofil på agf.dk

Fodboldspillere fra Sverige
Fodboldspillere fra IFK Göteborg
Fodboldspillere fra Örgryte IS
Fodboldspillere fra AGF
FC Dila Gori

FC Dila Gori er en georgisk fodboldklub fra byen Gori. Holdet spiller deres hjemmekampe på Tengiz Burjanadze Stadium. Holdet vandt den georgiske cup i 2012.

FC Dila Gori overaskede dansk fodbold i 2012/2013 med først at slå AGF ud i 2. runde af kvalifikationen til Europa League i 2012 og året efter slå AaB ud på samme stadie. AGFs kampe medførte at AGF skrev kontrakt med den georgiske spiller Mate Vatsadze, som scorde tre mål for Dila Gori mod AGF.

Europa

Historiske slutplaceringer

Umaglesi Liga un Pirveli Liga

Erovnuli Liga

Nuværende trup 
Pr. 6. april 2019.

Referencer

Eksterne henvisninger 
 Klubbens officielle hjemmeside 

Fodboldklubber i Georgien
Etableret i 1949
Christer George

Christer George (Født 11. august 1979 i Oslo) er en Norsk fodboldspiller. som spiller på midtbanen. Christer George er født Norge af en norsk mor og en far fra Trinidad og Tobago. Hans tvillingebror Michael spiller håndbold på professionelt niveau

Eksterne henvisninger 
Spillerprofil på agf.dk

Fodboldspillere fra Norge
Fodboldspillere fra Rosenborg BK
Fodboldspillere fra Strømsgodset IF
Fodboldspillere fra AGF
Forsvarets Medalje for International Tjeneste

Forsvarets Medalje for International Tjeneste blev indstiftet i 2010 som en anerkendelse af civilt og militært personel i Forsvaret, der har forrettet tjeneste i en international mission og tildeles af Forsvarschefen. Medaljen kan også tildeles andre danskere og udlændinge der har ydet en særlig fortjent international indsats for Danmark. Medaljen overrækkes typisk samtidig med tilsvarende missionsmedalje fra eksempelvis NATO.

Frem til 2010 modtog årets udsendte Forsvarets Medalje - der egentlig var tiltænkt fortjenstfuld indsats udenfor rigets grænser - som anerkendelse for deltagelse i en international operation. I 2007 anerkendtes behovet for et antal medaljer der kunne afløse denne medalje i forskellige henseende, heriblandt for international tjeneste og i 2015 kom Forsvarets Medalje for International Tjeneste 1948-2009 som en anerkendelse af personel i Forsvaret, der har deltaget i en international mission i perioden 1948-2009.

Medaljen er rund, lavet af sølv og er udformet med rigsvåbnets tre løver og 9 søblade. På bagsiden af medaljen indgraveres missionens navn og årstal. Medaljens krydsbånd er rødt med et antal hvide striber i variererende placeringer og tykkelser, der angiver hver enkelt missionsområde. Ved gengangertjeneste i i samme mission tildeles et 2-tal af sølv, ved tredje udsendelse et 3-tal og så fremdeles.

Missioner

Referencer

Eksterne henvisninger 
 Ordenshistorisk Selskab – Båndguide 

Ordener, dekorationer og medaljer fra Danmark
Danmarks militær
Etableret i 2010
Thuès-Entre-Valls

Thuès-Entre-Valls (catalansk: Toès i Entrevalls) er en by og kommune i departementet Pyrénées-Orientales i Sydfrankrig.

Geografi 
Thuès-Entre-Valls ligger 67 km vest for Perpignan. Nærmeste byer er mod vest Fontpédrouse (5 km) og mod øst Canaveilles (7 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Souanyas

Souanyas (catalansk: Soanyes) er en by og kommune i departementet Pyrénées-Orientales i Sydfrankrig.

Geografi 
Souanyas ligger 65 km vest for Perpignan. Nærmeste by er mod nord Olette (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Mantet

Mantet (catalansk: Mentet) er en by og kommune i departementet Pyrénées-Orientales i Sydfrankrig.

Geografi 
Mantet ligger 75 km sydvest for Perpignan. Nærmeste by er mod nord Sahorre (17 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Inger Klint

Inger Klint (20. november 1890 i København – 7. januar 1967 i København) var en kvindelig dansk fægter. 

Inger Klint, der repræsenterede Fægteklubben Cirklen, deltog ved Sommer-OL 1928 i Amsterdam og Sommer-OL 1932 i Los Angeles.  Hun deltog på individuel fleuret, som var den eneste disciplin for kvinder. Ved begge lejligheder blev hun slået ud i indledende runde. 

Inger Klint var på det danske hold, der vandt europamesterskabet i fleuretfægtning for kvinder i maj 1932 i København.

Referencer 

Fægtere fra Danmark
Danskere i 1900-tallet
Personer fra København
Gerda Munck

Gerda Agnete Munck født Höpfner (2. januar 1901 i Kolding – 24. december 1986 i Risskov) var en kvindelig dansk fægter.

Liv og karriere 
Gerda Munck blev født på Jernbanegade 10 i Kolding den 2. januar 1901 som datter af lektor, cand.mag. Holger Vilhelm Höpfner og hustru Anna Christine Poulsen Larsen. Forældrene blev viet i Frederiksberg kirke den 1. december 1895. Gerda Muncks faster var gift med arkitekten Mogens Irming.

Gerda Munck blev i 1923 gift med lægen Willy Torben Munck; parret fik to børn.

Gerda Munck, der repræsenterede Fægteklubben Cirklen, var på det danske hold, der vandt europamesterskabet i fleuretfægtning for kvinder i maj 1932 i København.

Hun deltog ved Sommer-OL 1932 i Los Angeles på individuel fleuret, som var den eneste fægtedisciplin for kvinder. Hun kom i finalen og opnåede en plads som nummer 7 ud af 10 deltagere.

Referencer

Eksterne henvisninger 
 Sports referencer 

Fægtere fra Danmark
Danskere i 1900-tallet
Personer fra Kolding
Railleu

Railleu (catalansk: Ralleu) er en by og kommune i departementet Pyrénées-Orientales i Sydfrankrig.

Geografi 
Railleu ligger 78 km sydvest for Perpignan. Nærmeste byer er mod nord Sansa (4 km) og mod sydvest Caudiès-de-Conflent (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Oreilla

Oreilla (catalansk: Orellà) er en by og kommune i departementet Pyrénées-Orientales i Sydfrankrig.

Geografi 
Oreilla ligger 65 km sydvest for Perpignan. Nærmeste by er mod sydøst Olette (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Sansa

Sansa (catalansk: Censà) er en by og kommune i departementet Pyrénées-Orientales i Sydfrankrig.

Geografi 
Sansa ligger 78 km vest for Perpignan. Nærmeste by er mod syd Railleu (4 km).

Demografi

Udvikling i folketal

Kilder

Eksterne henvisninger 
 Pyrénées Catalanes 

Byer i Pyrénées-Orientales
Shelley Jensen

Shelley Jensen er en amerikansk tv-instruktør og producer.

Han har instrueret episoder for en række bemærkelsesværdige tv-serier:
 The Fresh Prince of Bel-Air 
 Venner 
 Amen 
 What I Like About You 
 The Drew Carey Show 
 Webster 
 The Suite Life on Deck 
 Sonny with a Chance 
 I'm in the Band 
 Good Luck Charlie 
 Austin & Ally

Jensen vandt en Daytime Emmy Award i 1996 for sit instruktør-arbejde i Disney Channel's Adventures in Wonderland sammen David Grossman og Gary Halvorson.

Referencer

Eksterne henvisninger 
 

Tv-producere fra USA
Tv-instruktører fra USA
Wil Calhoun

Wil Calhoun er en amerikansk tv-producent og manuskriptforfatter .

Han er bedst kendt for sit arbejde på sitcom-serien Venner, for hvilket arbejde han blev nomineret til en Primetime Emmy i 1999. 

I 2002 Calhoun sammen med Dan Schneider skabte serien What I Like About You med skuespillerne Amanda Bynes og Jennie Garth. Han har blandt andet også været med til at lave serierne: Jesse , Sons & Daughters , Caroline in the City , Kath & Kim og Gary Ugift .

Kilder 

Manuskriptforfattere fra USA
Tv-producere fra USA
Pineda de Mar

Pineda de Mar er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 10,77 km². Den er beliggende mellem byerne Calella og Santa Susanna, og ligger omkring femten kilometer fra Mataró, hovedstaden i comarcaet. Pineda de Mar betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Poplick

Poplick er et dansk magasin og website om popmusik, grundlagt i marts 2010 (dengang Headliners.dk) som søstermagasin til Soundvenue. Poplick Paper distribueres sammen med metroXpress den sidste torsdag i måneden. Magasinet udkom første gang i oktober 2011 med Rihanna på forsiden.

Chef-redaktør 
 2010-2012 Nanna Schultz Christensen

Eksterne henvisninger 
 Poplicks hjemmeside 

Tidsskrifter fra Danmark
Etableret i 2010
Banc d'Arguin

Banc d'Arguin Nationalpark (fransk: Parc National du Banc d'Arguin) ligger på Mauretaniens atlanterhavskyst, mellem hovedstaden Nouakchott og Nouadhibou. Parken, som er et verdensarvsområde er et vigtigt vinterkvarter for trækfugle, især vadefugle. Havområderne ud for er blandt de rigeste fiskeområder i Vestafrika. Ønsket om at beskytte fiskene var et væsentligt motiv ved oprettelsen af nationalparken.

Nationalparken blev oprettet i 1976; den blev udpeget til et ramsarområde i 1982 og et verdensarvsområde i 1989.

Parken omfatter et område på 1,2 millioner hektar, hvoraf 55% er i havet, og 45% er på land. Beskyttelsesområdet går 80 km ud i havet, og i snit 35 km ind i landet. Havdybden er for det meste mindre end 5 meter, og landdelen af parken stiger højst til 15 moh.

Havområderne har store områder med vandplanter som udgør vigtige udklækningsområder for fiskene. Parken repræsenterer et værdifuldt og unikt eksempel på at Saharaørkenen grænser direkte til Atlanterhavet. Landskabet omfatter sandklitter, marskland, mangrovesumpe, mudderflader skabt af tidevandet, og et mylder af kanaler, banker og småøer. De vigtigste ynglezoner er sandstrandene, også på øerne Tidra, Niroumi, Nair, Kiji og Arguim.

Dette unike landskab, med meget begrænset menneskelig aktivitet, gør parken til vinterkvarter for mere end 2 millioner trækfugle fra Nordeuropa, Sibirien og Grønland, hvilket svarer til 30% af trækfuglene fra disse områder. Vigtige trækfuglarter her er flamingoer, Stor præstekrave, strandhjejle, islandsk ryle, rødben, lille kobbersneppe, skestork (Platalea leucorodia leucorodia), sandterne og andre terner.

Bestanden af ynglende fugle er også bemærkelsesværdig stor og varieret. Mellem 25.000 og 40.000 par, fra 15 forskellige arter, gør dette til et af de største yngleområder for havfugle i Vestafrika. Ynglefuglene omfatter blandt andet langhalet skarv, hvid pelikan, rovterne, kongeterne, fjordterne, dværgterne, tøyleterne, gråhovedet måge, tyndnæbbet måge. Endemiske arter er fiskehejre, skestork (Platalea leucorodia balsaci) og strandhejre.

Parken er hjem for omkring 25% af verdens bestand af munkesæler (Monachus), måske den eneste bærekraftige bestand. To truede arter havskildpadder ruger her, og området har også en værneværdig restbestand af dorkas gaselle (Gazella dorcas).

Eksterne kilder og henvisninger 

 UNEP World Conservation Monitoring Centre faktaark
 Banc d' Arguin – Google billedesøg

Verdensarvsområder i Afrika
Nationalparker i Afrika
Ramsarområder
Calella

Calella (Catalansk udtale: [kəˈɫeʎə]) er en catalansk by i comarcaet Maresme i provinsen Barcelona i det nordøstlige Spanien. Byen havde i 2007 18.034 indbyggere og dækker et areal på 8,01 km². Den er beliggende mellem byerne Sant Pol de Mar og Pineda de Mar, og ligger omkring femten kilometer fra Mataró, hovedstaden i comarcaet. Calella betjenes af Rodalies de Catalunya, der bl.a. opererer mellem Barcelona og Maçanet-Massanes.

Eksterne henvisninger 

Byer i Catalonien
Sant Pol de Mar

Sant Pol de Mar (Catalansk udtale: [ˈsam ˈpɔɫ də ˈmar]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 7,51 km². Den er beliggende mellem byerne Canet de Mar og Calella, og ligger omkring ti kilometer fra Mataró, hovedstaden i comarcaet. Sant Pol de Mar betjenes af Rodalies de Catalunya, der bl.a. opererer mellem Barcelona og Maçanet-Massanes.

Venskabsbyer 
 Andorra la Vella, Andorra

Referencer

Eksterne henvisninger 

Byer i Catalonien
Canet de Mar

Canet de Mar (catalansk udtale: [kaˈnɛd də ˈmar]) er en catalansk by i det regionale forvaltningsområde (comarcaet) Maresme i provinsen Barcelona i det nordøstlige Spanien. Byen har  indbyggere og dækker et areal på 5,56 km². Den er beliggende mellem byerne Arenys de Mar og Sant Pol de Mar, og ligger omkring ti kilometer fra Mataró, hovedstaden i comarcaet.

Canet de Mar betjenes af Rodalies de Catalunyas pendlertog, der blandt andet kører mellem Barcelona og Maçanet-Massanes.

Referencer

Eksterne henvisninger 

Byer i Catalonien
Arenys de Mar

Arenys de Mar (Catalansk udtale: [əˈɾɛɲz ðə ˈmar]) er en catalansk by i comarcaet Maresme i provinsen Barcelona i det nordøstlige Spanien. Byen dækker et areal på 6,87 km² og har  indbyggere. Den er beliggende mellem byerne Caldes d'Estrac og Canet de Mar, og ligger omkring ti kilometer fra Mataró, hovedbyen i comarcaet. Arenys de Mar betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Caldes d'Estrac

Caldes d'Estrac (Catalansk udtale: [ˈkaɫdəz ðəsˈtɾak]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 0,90 km². Den er beliggende mellem byerne Sant Andreu de Llavaneres og Arenys de Mar, og ligger omkring fem kilometer fra Mataró, hovedstaden i comarcaet. Caldes d'Estrac betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Vittorio Veneto

Vittorio Veneto (oprindeligt Vittorio) er en by og kommune i det nordlige Italien ved foden af Dolomitterne.

Byen er opstået som en samling af de middelalderlige byer Ceneda (i syd) og Serravalle (i nord) i 1866 og har sit navn efter den daværende italienske konge Vittorio Emanuele II.

I oktober 1918 var området skueplads for Slaget ved Vittorio Veneto, det sidste og afgørende slag i 1. verdenskrig mellem Italien og Østrig-Ungarn. Slaget blev en sejr for italienerne og der blev indgået fred med østrigerne den 4. november 1918.

Til minde om denne store sejr, fik byen i 1923 tilføjet Veneto efter den region, som den ligger i.

Byer i Veneto
Sant Andreu de Llavaneres

Sant Andreu de Llavaneres (Catalansk udtale: [ˈsant ənˈdɾew ðə ʎəβəˈneɾəs]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 11,84 km². Den er beliggende mellem byerne Mataró og Caldes d'Estrac, og ligger omkring tre kilometer fra Mataró, hovedstaden i comarcaet. Caldes d'Estrac betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Mataró

Mataró (Catalansk udtale: [mətəˈɾo]) er en catalansk by og hovedstaden i comarcaet Maresme i provinsen Barcelona i det nordøstlige Spanien. Byen har  indbyggere og dækker 22,57 km². Den ligger mellem byerne Cabrera de Mar og Sant Andreu de Llavaneres. Mataró ligger ved banen mellem Barcelona og Maçanet-Massanes.

Mataró dateres til romertiden, hvor den var landsbyen "Iluro" eller "Illuro".

Den første jernbane i Spanien blev anlagt mellem Mataró og Barcelona, og åbnedes den 28. oktober 1848. Den benyttes i dag af Rodalies de Catalunya.

Referencer

Eksterne henvisninger 

Byer i Catalonien
Cabrera de Mar

Cabrera de Mar (Catalansk udtale: [kəˈβɾeɾə ðə ˈmar]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker 8,98 km². Den ligger mellem byerne Vilassar de Mar og Mataró (ca. tre kilometer fra Mataró, hovedstaden i comarcaet). Cabrera de Mar ligger på banen Rodalies de Catalunya mellem Barcelona og Maçanet-Massanes.

Referencer

Eksterne henvisninger 

Byer i Catalonien
Søren Peter Kristensen (gymnast)

Søren Peter Kristensen (30. oktober 1884 i Langskov – 12. oktober 1927 i Faaborg Sygehus) var en dansk skovejer og gymnast som deltog i OL 1912 i Stockholm.

Liv og karriere 
Kristensen var søn af gårdejer Niels Kristensen og hustru Mette Kirstine Kristensen.

Kristensen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Kristensen var skovejer af Vejle Skov, han var gift med Ingertha Hansen, født 1891. I folketællingen fra 1925 er det noteret af Kristensen er sand- og skovbruger, udover hans hustru, tre børn og ham selv, er også to husassistenter, to tjenestekarle og en fodermester beskæftiget ved Kristensens landbrug.

Kristensen døde på Faaborg Sygehus den 12. oktober 1927, han blev begravet på Vejle Sogns Kirkegård i Salling herred.

Referencer

Eksterne henvisninger 
 Søren Peter Kristensen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Vilassar de Mar

Vilassar de Mar (Catalansk udtale: [biɫəˈsa ðə ˈmar]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 4,01 km². Den er beliggende mellem byerne Premià de Mar og Cabrera de Mar, der også er placeret mellem Mataró, hovedstaden i comarcaet, og Barcelona. Vilassar de Mar betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Premià de Mar

Premià de Mar (Catalansk udtale: [pɾəmiˈa ðə ˈmar]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 1,97 km². Den er beliggende mellem byerne El Masnou og Vilassar de Mar, der også er placeret mellem Mataró, hovedstaden i comarcaet, og Barcelona. Premià de Mar betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
El Masnou

El Masnou (Catalansk udtale: [əɫ məzˈnɔw]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 3,44 km². Den er beliggende mellem byerne Montgat og Premià de Mar, der også er placeret mellem Mataró, hovedstaden i comarcaet, og Barcelona. El Masnou betjenes af Rodalies de Catalunya, der bl.a. opererer mellem Barcelona og Maçanet-Massanes.

Referencer

Eksterne henvisninger 

Byer i Catalonien
Tågebaglygte

Tågebaglygter er en type hjælpelys på biler og andre motorkøretøjer. Som navnet siger er tågebaglygter, én eller to, monteret bag på køretøjet. Hvis der kun er én lygte skal den placeret i venstre side, mens to lygter skal være symmetrisk placeret. De detaljerede regler for placering findes i Detailforskrifter for køretøjer.

Tågebaglygter skal betjenes med en separat kontakt, og der skal være en separat kontrollampe på instrumentbrættet som fortæller føreren at lyset er tændt. Tågebaglygter skal ligesom andre former som hjælpelys, som f.eks. tågeforlygter, kun bruges til det formål de er beregnet til.

Brug af tågebaglygter 
Korrekt brug af tågefor- og baglygter øger køresikkerheden, og er en del af køretøjets aktive sikkerhedudstyr.

Tågebaglygter skal kun bruges under specielle forhold, som f.eks. svær tæt tåge (med sigtbarhed på 100 meter eller mindre) og ved tæt snefald. Detaljerne i bestemmelserne om brug varierer fra land til land. I Tyskland siger bestemmelserne under 50 meters sigtbarhed i kombination med en maksimalt tilladt hastighed på 50 km/t i sådanne tilfælde. I Belgien er sigtgrænsen 100 meter. I Frankrig er der ingen specifik sigtgrænse, men brug af tågebaglygter i regnvejr er forbudt. Kommer nedbøren som regn, vil det stærke, røde lys og lysreflekserne i regnvandet kunne virke blændende på andre trafikanter, specielt bagvedkørende.

Grundreglen for al brug af lys er, at man ikke må blænde andre trafikanter med lysudstyr. Dette betyder i praksis, at så snart føreren af en bil med tændte tågebaglygter ser lysene fra en bagvedkørende i bakspejlet, skal tågebaglygterne slukkes. Tågebaglygter bør af samme grund slukkes, mens man kører forbi et andet køretøj. Det kan tændes igen når man ikke længere har andre bagvedkørende.

Kilder/referencer

Køretøjsbelysning
Lygter og lanterner

en:Automotive lighting#Rear fog lamps
nl:Mistlamp
Kokumbona

Kokumbona (eller Kakambona) er en landsby på øen Guadalcanal i Salomonøerne. Den ligger på øens nordkyst 4 km vest for Honiara og 16 km vest for Honiara International Airport – der tidligere hed Henderson Field. 

Landsbyen var en japansk base i slaget om Guadalcanal under 2. verdenskrig. Den 19. august 1942 blev der landsat amerikanske marinesoldater ved landsbyen. 

Salomonøerne